Dani Oțil, implicat într-un nou proiect TV. În ce emisiune va putea fi urmărit
Emisiunea Splash! Vedete la apă se întoarce în această vară în grila Antena 1. Printre vedetele care vor participa în acest sezon se numără Dani Oțil, una dintre gazdele matinalului SuperNeatza, Andreea Antonescu, solistă, și Marian Drăgulescu, fost gimnast și fost participant la Survivor, potrivit click.ro. De data asta, Dani Oțil nu va mai apărea în postura de prezentator, ci de concurent!
Noul sezon va fi prezentat de Răzvan Fodor, cunoscut din comedia Bravo, tată!, Ramona Olaru, asistentă la SuperNeatza, și Anamaria Ionescu, fostă concurentă la Power Couple. Cei trei sunt super entuziasmați de show-ul pe care îl vor modera și așteaptă cu nerăbdare începerea lui. O parte dintre prezentatori au făcut deja câteva declarații despre experiența care îi așteaptă.
„Mă bucur foarte tare să am alături atâţia oameni curajoşi, care au îmbrăţişat provocarea Splash! Vedete la apă, mai ales că, alături de mulţi dintre ei, am avut ocazia să lucrez şi în alte proiecte din cadrul trustului. Se anunţă un sezon incitant, plin de provocări şi cu multă distracţie.”, a spus Răzvan Fodor, conform sursei citate.
Sursa foto: Facebook
Citește mai multe pe: https://click.ro/primetime/dani-otil-implicat-intr-un-nou-proiect-tv-in-ce-2364433.html